**2-сабақ. Журналистика және медиасауаттылық**

|  |  |  |  |
| --- | --- | --- | --- |
| **слайд №** | **слайд мазмұны** | **Слайд мәтіні** | **Кадр сыртындағы мәтін** |
| Слайд 1 | Журналистика және медиасауаттылық |  | *Медиа және ақпараттық сауаттылық бойынша медиа курсты оқу барысында біз сіздермен бірге журналистер жұмысы туралы, оқырман қандай ақпаратты алуға құқығы бар екенін, ал журналистер қандай ақпарат таратуға міндетті екенін әңгімелейтін боламыз. Журналистік ақпараттық қандай болуы керектігін, қандай талаптарға жауап беруі қажеттігін, оқырман журналистік өнімнің сапалы екенін түсінуі үшін ақпарат қандай болуы керектігін де бірге қарастырамыз. Сабақтың соңында медиа және ақпараттық сауаттылықтың қандай ұғым екенін, оған не жататынын білетін боламыз.* |
| Слайд 2 | Өткен сабақтың қысқаша мазмұны | Ақпарат – бізді қоршаған орта туралы барлық деректер.  Бұқаралық ақпарат құралдары ақпарат қана таратпайды.  Демократия деңгейі мен сөз бостандығы  Мемлекеттік органдар қызметі туралы ақпаратқа қол жеткізу. | Өткен сабақта ақпараттың не екенін, бұқаралық ақпарат құралдарына не жататынын зерттеген болатынбыз . |
| Слайд 3 | Журналистика | Журналистика (француздың  journal –күнделік, газет деген сөзінен шыққан) – өзекті ақпаратты жинау, өңдеу және бұқаралық коммуникация арналары арқылы (мерзімді баспасөз, радио, телеарна, кино) тұрақты түрде тарататын қоғамдық қызмет түрі. | Журналистика тарихы ел билеушісінің жарлықтарын халық арасында дауыстап оқитын хабаршы, хабар беруші, шабармандардың саяси ақпаратты тарата бастаған кезінен, яғни орта ғасырлардан бастау алады. қазіргі журналистика «Хабаршы», «Трибуна», «Вестник» секілді кейбір басылымдардың аты сол заманды еске түсірсе керек.  Журналистика – өзекті ақпаратты жинау, өңдеу және бұқаралық коммуникация арналары арқылы тұрақты түрде тарататын қоғамдық қызмет түрі. |
| Слайд 4 | Журналист | **Журнали́ст —** Журналистиканы өзіне негізгі кәсіп еткен адам. Ол фактілер, оқиғалар, адамдар, құбылыстар туралы ақпаратты аудиторияға жинап, өңдеп, қорытып барып, БАҚ-ты ақпаратпен толтырады. | **Журналистің негізгі міндеті** – халықты жаңа сенімді, тексерілген деректермен қамтамасыз ету. Журналистің мақала, жаңалық, репортаж, шолу, очерк жазу, тақырып табу деген міндеттері де бар.  Мемлекет БАҚ жұмысына араласуға құзіретті емес. Журналистер жұмыс барысында этика кодексін басшылыққа алады. Бұл – кәсіби қауымдастықтың өзін-өзі реттеу жүйесіндегі маңызды элемент. Олар журналистерді ақпаратты тексеруге, бірнеше ақпарат көзіне жүгінуге, кез келген мәселе бойынша барлық тараптың пікіріне құлақ асуға, бір жақты болмауға міндеттейді. |
| Слайд 5 | Ақпарат | *Текст только после первых слов за кадром*  Ақпарат қандай болуы керек:  1.Сенімді  2.Өзекті  3.Жедел  4.Түсінікті  5.Толық  6.Дер кезінде  7.Нақты | Ақпарат қандай болуы керек:  1.Сенімді  2.Өзекті  3.Жедел  4.Түсінікті  5.Толық  6.Дер кезінде  7.Нақты  Бүл түсініктердің мәнін ары қарай талдап көрейік: |
| Слайд 6 | **Объективті ақпарат** | **Объективті ақпарат**  Ақпарат біреудің көзқарасына, пайымына, ойына тәуелді болмаған жағдайда ғана ақпарат объективті бола алады.  *Мысалы:*  «Далада күн жылы» деген – субъективті пікір. Ал, «Далада ауа температурасы 22°С» деген хабарлама объективті. Егер термометрде ешқандай ақаудың бары тіркелмесе, бұл факті. | Объективті ақпаратты ешқандай ақаусыз өлшеу құрылғыларының көмегімен ала аламыз.  Егер журналист материалды дайындағанда алдын-ала қате түйін жасамаса, егер зерттеп отырған тақырыбы бойынша өзінің жеке пікірін ғана дәлелдеуге ұмтылмаса, егер ол шындыққа толықтай көз жеткізсе онда ақпараттың объективті болу ықтималдығы жоғары. Әрине, бұл журналистің жеке пікірі болмайды деген сөз емес. Бұл журналист өзінің материалында өзінің пайымына, көзқарасына ғана сүйеніп қорытынды жасамауы керек дегенді білдіреді. |
| Слайд 7 | Ақпараттың тепе-теңдігі. Таразы басын тең ұстау. | Картинка со слайда 6  Сарапшының көзқарасы  Бірінші тарап  Екінші тарап | БАҚ материалындағы тепе-теңдік оқиғаның, конфликтінің барлық тараптарының пікірін айтуға мүмкіндік беру, яғни тараптардың барлығының пікірін тең тыңдау. Бұл өте маңызы ереже. Дауласып отырған екі тараптан басқа үшінші салмақты, бейтарап пікір болуы керек. Оқиғаға сырт көзбен қарап, талдап-сараптап баға беретін сарапшы пікірі болуы керек.  Мысалы, журналистен емделушілер ауруханадағы денсаулық сақтау қызметінің нашар көрсетілетіні туралы мәселе көтеруді сұрады. Емделушілердің ғана емес журналист аурухана басшылығының да пікіріне міндетті түрде жүгінуі керек. Қажет болса, денсаулық сақтау министрлігі немесе осы салаға жауапты мемлекеттік орган өкілдерімен пікірлесуі шарт. Таразы басын тең ұстау деген осы. |
| Слайд 8 | Ақпараттың толықтығы | Ақпаратты түсінуге және түйін шығаруға мәлімет жеткілікті болса, онда ақпаратты толық деуге негіз бар. | Мысал: тарихшының арманы – өткен дәуір туралы толық ақпаратты білу. Алайда, тарихи ақпарат ешқашан толық болмайды, сонымен қатар оқиға алыстаған сайын ақпараттың толықтығы да сирей түседі. Тіпті, біздің көз алдымызда болып жатқан оқиғалар да құжатталмайды, көбісі ұмытылып кетеді немесе бұрмаланады. Ақпараттың толық болмауы қате қорытынды немесе бұрыс шешім шығаруға алып келіп соқтырады. |
| Слайд 9 | Ақпараттың өзектілігі | Ақпараттың өзектілігі деген ақпараттың дәл қазіргі уақытта қажетті, маңызды болуы. Тек дер кезінде алынған ақпарат қана өзекті болады. | Ақпарат екі себепке байланысты өзектілігін жояды. Ақпарат ескіріп кетеді немесе қажетсіз, маңызсыз болып қалады. Ақпараттың ескіруі деген уақыт өте келе ақпараттың өзінің құндылығын жоюы дегенді білдіреді. Ақпараттың ескіруі уақытқа ғана байланысты емес. Оны нақтылайтын, толықтыратын немесе толықтай жоққа шығаратын жаңа ақпараттың пайда болуы алдыңғы ақпарттың ескіруіне алып келеді. |
| Слайд 10 | Ақпараттың түсініктілігі, ұғынықтылығы | Ақпарат аудиторияға түсінікті болуы керек. Ойға қонымды болуы, қисынды болуы, ыңғайлы әрі шағын формада берілуі ақпаратты қабылдауды жеңілдетеді. | Журналистер, ең алдымен, оқырманына не көрерменіне қызмет етеді. Күрделі дүниелерді қарапайым тілмен ұғынықты жеткізу журналистік шеберлікті қажет етеді. Түсінікті ақпарат журналистиканың стандарттарының бірі материалдың қолжетімділігін орындайды.  Журналист материалды аудторияға түсініксіз тілмен жеткізсе, мысалы кәсіби лексикамен жазса, онда аудиторияға мұндай ақпарат жетпейді. Журналистің азаматтарға ақпарат беремін деген ойы зая кетеді. |
| Слайд 11 | **Медиа сауаттылық пен медиа білім беру** |  | Адамның дүниетанымының қалыптасуына бұқаралық ақпарат құралдарының әсері зор. БАҚ адамдарға пайдасын да, зиянын да тигізуі мүмкін. БАҚ-тан келіп жатқан ақпараттан бас тарту қиын, тіпті мүмкін емес деуге болады. Ал, ақпараттың көз ілеспес ағымында қалай бағытты жоғалтып алмауға болады?  Оған жауап: кез келген ақпаратты сыни тұрғыда қабылдау керек. |
| Слайд 12 | Медиасауаттылық | * Сауаттылық (оқи алу және жаза алу) * Компьютерлік сауаттылық (компьютерде жұмыс істеу дағдыларын игеру) * Ақпараттық сауаттылық (компьютерді меңгеру, оған қоса ақпаратты ізеп тауып, оны өңдей алу) * Медиасауаттылық (медианың әртүрінде хабарлама жасау, бағалау және талдау) | **Медиасауаттылыққа** адамның мынандай қабілеттері жатады:   * БАҚ-ң қызметі мен рөлін түсінуі; * Медиа-контентті бағалауы және сыни талдау жасауы; * Мәдениетаралық диалог пен оқыту мен демократия үшін БАҚ-ты қолдануы; * Жеке медиа контент өндіруі (медиаөнімдерді өз бетінше дайындауы). |
| Слайд 13 | Медиабілімберу | Медиабілімберу – елдің кез келген азаматының ақпарат алуға және өз пікірін білдіруге бағытталған негізгі құқықтарының бөлігі, ол демократияны қолдауға жәрдемдеседі.  (ЮНЕСКО ұсыныстары, 2002) | Қазіргі уақытта бізді жоғары технологиялық ақпараттық орта қоршап тұр. Медиамәтіндердің жасырын мағынасының (жарнама, парақша, пресса, тақта) адамға әсері мол символдар мен белгілер ортасы дамып жатыр. Мұндай кезде тек қана сыни ойлау жеткіліксіз, медиамәтіндердің көптігінен болатын стресстен арылуға да қауқарлы болу керек.  Медиабілімберудің негізгі міндеті – ортақ ақпараттық шеберлікті, ақпаратпен жұмыс жасау мәдениетін, бұқаралық коммуникация әлеміндегі байланыс әдебін қалыптастыру. |
| Слайд14 | **Қорытынды шығару. Түйіндер:** | Түйіндер:   * Журналистің негізгі міндеті – жаңа тексерілген фактілерді адамдарға хабарлау. * БАҚ-тағы ақпарат объективті, толық, тепе-тең, өзекті және түсінікті болуы керек. * Ақпаратты бірден емес, мөлшерімен қабылдау керек. * Медиасауаттылық – адамға қажетті заманауи дағды. | Медиасауаттылық тақырыбына арналған екінші сабақ аяғына жетті.  Сіз бұл сабақта журналистің жұмысы туралы, олардың қандай ақпарат таратуға міндетті екенін білдіңіздер. Журналистік ақпараттың қандай екенін қарастырдыңыздар. Медиа және ақпараттық сауаттылықтың не екенін, оған не жататынын білдіңіздер.  БАҚ-тағы ақпарат стандарттары туралы, журналистік сапалы өнімге қойылатын талаптар туралы қосымша ақпаратты «Қосымша материалдар» бөлімінен таба аласыздар. |